שו"ת רשב"ץ (תשב"ץ)/חלק ב/יד
ענין יד:
אין אנו נוהגין לומר בר"ה מלך מוחל וסולח שאינו יום סליח' וגם אינו יום שנכתבין לחיים אלא צדיקים גמורים ואין לנו להחזיק עצמנו צדיקים שהרי שנינו (קידושין מ' רע"ב) לעולם יראה אדם את עצמו כאלו חציו זכאי וחציו חייב ומזה הטעם כתבו שאין לומר ותוציא לאור היום משפטנו ואע"פ שאנו מתפללין אבינו מלכנו מחול וסלח לכל עונותינו זהו צעקה לעתיד כדתנן וצועק לעתיד וכן אנו מתפללין כתבנו בספר חיים אבל לשון מוחל וסולח הוא ענין בינוני שנראה שהיום הוא מוחל וסולח ואינו יום סליחה אלא יום הצום: